Lav et referat af nedenstående tekst:

Tekst:
Én brand i en flishugger i Løgstør var simpelthen ikke nok. 31. marts rykkede Nordjyllands Beredskab ud i en brand i en flishugger på Aarsvej 141. Og torsdag eftermiddag var den så gal igen. - Det er da, de forsøger at tømme flishuggeren for flisrester, inden den skulle flyttes til skrot, at de starter noget mekanik i den, der så gør, at der bryder brand ud i bunden af den, oplyser indsatslederen ved Nordjyllands Beredskab. På grund af den lidt ufremkommelige lokation har beredskabet lagt en store mængde slanger ud i området for at komme til at slukke branden. - Vi har lagt en frygtelig masse slanger ud. Så det har vi da fået øvet, udtaler indsatslederen. Bare en time efter, at meldingen om branden løb ind kunne Nordjyllands Beredskab tage hjem igen, da de fik slukket branden uden den store dramatik.

Referat:
Nordjyllands Beredskab måtte torsdag eftermiddag rykke ud til en brand i den samme flishugger som brød i brand for bare 1,5 måned siden.